
హీరో నాగచైతన్య ‘రారండోయ్.. వేడుక చూద్దాం’ అంటున్నారు. కల్యాణ్కృష్ణ దర్శకత్వంలో ఆయన చేస్తున్న చిత్రానికి ఈ పేరే పెట్టారు. ఉగాదికి ఈ సినిమా ఫస్ట్ లుక్ విడుదల చేయాలనుకున్నప్పుడు నిర్మాత అక్కినేని నాగార్జునకూ, దర్శకుడికీ మధ్య పెద్ద చర్చే నడిచింది. నాగ్ ఒక లుక్ను సెలక్ట్ చేస్తే, కల్యాణ్కృష్ణ ఇంకో లుక్పై మనసు పడ్డారు. ‘‘మధ్యలో నన్ను ఇన్వాల్వ్ చేయకండి’’ అని తటస్థ వైఖరి అవలంబించారు చైతు. ఎవరి మాట నెగ్గుతుందో, ఏ లుక్ బయటకొస్తుందో చూద్దామన్నారు. ఉగాది రోజున రెండు లుక్స్నూ రిలీజ్ చేసి, కొడుకుకు తగిన రీతినే సమాధానమిచ్చారు నాగ్. ఒకటి - యాక్షన్ సీక్వెన్స్ కు సంబంధించిన చైతు మాస్ లుక్ కాగా, మరొకటి - ఏదో వేడుక సందర్భంగా సంప్రదాయ దుస్తుల్లో చైతు, హీరోయిన్ రకుల్ప్రీత్ ఉల్లాసంగా డాన్స్ చేస్తున్న లుక్. వీటిలో మొదటిది తన ఛాయిస్ అనీ, రెండోది డైరెక్టర్ ఛాయిస్ అనీ చెప్పారు నాగార్జున. రెండింటికీ మంచి స్పందనే వచ్చింది. తనకు లవర్ బాయ్ ఇమేజ్ తెచ్చిన ‘నిన్నే పెళ్లాడతా’ తరహాలో ‘రారండోయ్.. వేడుక చూద్దాం’ చిత్రం చైతు కెరీర్కు కొత్త దిశనిస్తుందని నాగ్ నమ్ముతున్నారు. నటుడిగా ‘ప్రేమమ్’, ‘సాహసం శ్వాసగా సాగిపో’ చిత్రాలతో మంచి పేరు తెచ్చుకున్న చైతు ఈ సినిమాతో కమర్షియల్గా పెద్ద విజయాన్ని సాధించగలననే నమ్మకాన్ని వ్యక్తం చేస్తున్నారు. నాగ్ సినిమా ‘సోగ్గాడే చిన్నినాయనా’తో దర్శకుడిగా పరిచయమై అనూహ్య విజయాన్ని సొంతం చేసుకున్న కల్యాణ్కృష్ణ.. ఈ పూర్తి స్థాయి వినోదాత్మక చిత్రంతో ద్వితీయ విఘ్నాన్ని సునాయాసంగా అధిగమిస్తానంటున్నారు. షూటింగ్ చివరి దశలో ఉన్న ఈ సినిమా జూన్ లేదా జూలైలో ప్రేక్షకుల ముందుకు వచ్చే అవకాశాలున్నాయి.

heero nagachaitanya ‘rarandoy.. veduka chuddam’ antunnaru. kalyankrishna darsakatvamlo aayana chestunna chitraaniki ee pere pettaaru. ugaadiki ee sinima fust luk vidudala cheyalanukunnappudu nirmaata akkineni naagaarjunakuu, darsakudiki madhya pedda charche nadichindi. nag oka luknu selakt cheste, kalyankrishna inko lukpai manasu paddaaru. ‘‘madhyalo nannu inwalve cheyakandi’’ ani tatastha vaikhari avalambinchaaru chaitu. evari maata neggutundo, e luk bayatakostundo chuddaamannaaru. ugaadi rojuna rendu luksnu rillees chesi, kodukuku tagina reetine samaadhaanamichaaru nag. okati - action seakwens ku sambandhinchina chaitu mas luk kaga, marokati - edho veduka sandarbhamgaa sampradaaya dustullo chaitu, heroin rakulpreet ullaasamgaa dans chestunna luk. veetilo modatidi tana chaayis any, rendodi director chaayis any cheppaaru nagarjuna. rendintikii manchi spandane vachindi. tanaku lower baay image tecchina ‘ninne pellaadataa’ tarahaalo ‘rarandoy.. veduka chuddam’ chitram chaitu kereerku kotta disanistundani nag nammutunnaru. natudigaa ‘premam’, ‘saahasam swaasagaa sagipo’ chitraalato manchi paeru tecchukunna chaitu ee sinimaatho kamarsiyalga pedda vijayaanni saadhinchagalanane nammakaanni vyaktam chestunnaru. nag sinima ‘soggade chinninayana’thoo darsakudigaa parichayamai anuhya vijayaanni sontam chesukunna kalyankrishna.. ee puurti sthaayi vinodaatmaka chitramtho dviteeya vighnaanni sunayasanga adhigamistaanantunnaara. shooting chivari dasalo unna ee sinima joon leda juulailoo prekshakula munduku vache avakaasaalunnaayi.